Rochdale (borough)
Rochdale je metropolitanski borough od 211,699 stanovnika na sjeverozapadu Engleske u Grofoviji Greater Manchester.

Geografske karakteristike 

Rochdale se proteže na sjeveru Grofovije Greater Manchester, sa obje strane masiva Pennines.

Ime je dobio po najvećem gradu, koji je i administrativni centar borougha Rochdaleu, ostala veća naselja su Middleton, Heywood, Littleborough, Milnrow i Wardle.

Historija 

Grad Rochdale je izrastao za srednjeg vijeka kao trgovište.  Tokom 18 i 19. vijeka postao je važan centar za preradu pamuka; naročito poznat po teškim tkaninama za industriju. Tad je prokopan kanal prema Manchesteru pa se roba mogla jeftinije transportirati brodovima.

Industrija koja je nekad bila pokretač razvoja borougha, gotovo je zamrla, jer je tekstilna industrija bankrotirala, ali još uvijek ima nešto metalurških pogona. Početkom 21. vijeka osnovan je poslovni park Kingsway, pored autoputa M62 u kom se smjestilo puno malih kompanija koje se bave razvojem novih tehnologija. Kako je odlično povezan sa Manchesterom, Leedsom i Liverpoolom tu se doselilo i dosta kompanija koje se bave logistikom. 

Metropolitanski borough Rochdale formiran je nakon administrativne reforme zemlje 1. aprila 1974. ujedinjenjem dotadašnih šest distrikta, koji su dotada administrativno podpadali podGrofoviju Lancashire.

Pobratimski gradovi 

 Tourcoing, Francuska
 Peine, Njemačka
 Bielefeld, Njemačka
 Sahiwal, Pakistan
 Lavov, Ukrajina
 Sylhet, Bangladeš

Izvori

Vanjske veze 

 Rochdale Borough Council 

Administrativna podjela Engleske
Greater Manchester